02019R1838 — LV — 01.01.2020 — 001.002

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

PADOMES REGULA (ES) 2019/1838

(2019. gada 30. oktobris),

ar ko 2020. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un attiecībā uz konkrētām zvejas iespējām citos ūdeņos groza Regulu (ES) 2019/124







I NODAĻA

VISPĀRĪGI NOTEIKUMI

1. pants

Priekšmets

Šī regula nosaka konkrētu zivju krājumu un zivju krājumu grupu zvejas iespējas Baltijas jūrā 2020. gadam un groza dažas zvejas iespējas citos ūdeņos, kas noteiktas ar Regulu (ES) 2019/124.

2. pants

Darbības joma

1. Šo regulu piemēro Savienības zvejas kuģiem, kas darbojas Baltijas jūrā.

2. Šo regulu piemēro arī atpūtas zvejai, kad attiecīgajos noteikumos uz to ir konkrēti norādīts.

3. pants

Definīcijas

Šajā regulā piemēro Regulas (ES) Nr. 1380/2013 4. pantā minētās definīcijas.

Papildus piemēro šādas definīcijas:

1) “apakšrajons” ir Baltijas jūras ICES apakšrajons, kas noteikts Padomes Regulas (EK) Nr. 218/2009 ( 1 ) III pielikumā;

2) “kopējā pieļaujamā nozveja” (KPN) ir daudzums, kādu no katra krājuma drīkst nozvejot gada garumā;

3) “kvota” ir KPN daļa, kas iedalīta Savienībai, dalībvalstij vai trešai valstij;

4) “atpūtas zveja” ir nekomerciālas zvejas darbības, kurās jūras bioloģiskos resursus izmanto tādos nolūkos, kā atpūta, tūrisms vai sports.







II NODAĻA

ZVEJAS IESPĒJAS

4. pants

KPN un to iedalījums

KPN, kvotas un attiecīgā gadījumā ar tām funkcionāli saistītie nosacījumi ir izklāstīti pielikumā.

5. pants

Īpaši noteikumi par zvejas iespēju iedalījumu

Šajā regulā paredzētais zvejas iespēju iedalījums dalībvalstīm neskar:

a) apmaiņu, kas veikta, ievērojot Regulas (ES) Nr. 1380/2013 16. panta 8. punktu;

b) atvilkumus un pārdali, kas veikta, ievērojot Regulas (EK) Nr. 1224/2009 37. pantu;

c) papildu izkrāvumus, kas atļauti saskaņā ar Regulas (EK) Nr. 847/96 3. pantu vai Regulas (ES) Nr. 1380/2013 15. panta 9. punktu;

d) daudzumus, kas ieturēti saskaņā ar Regulas (EK) Nr. 847/96 4. pantu vai nodoti saskaņā ar Regulas (ES) Nr. 1380/2013 15. panta 9. punktu;

e) atvilkumus, kas veikti, ievērojot Regulas (EK) Nr. 1224/2009 105. un 107. pantu.

6. pants

Nozvejas un piezvejas izkraušanas nosacījumi

Regulas (ES) Nr. 1380/2013 15. panta 8. punktā minētie drošās bioloģiskās robežās esošie nemērķa sugu krājumi, kam var piemērot atkāpi no pienākuma atskaitīt nozveju no attiecīgajām kvotām, ir norādīti šīs regulas pielikumā.

7. pants

Pasākumi attiecībā uz mencas atpūtas zveju ICES 22.–26. apakšrajonā

1. Atpūtas zvejā ICES 22. un 23. apakšrajonā un ICES 24. apakšrajonā sešu jūras jūdžu attālumā, mērot no bāzes līnijām, viens zvejnieks drīkst paturēt ne vairāk kā piecus mencas īpatņus dienā.

2. Atkāpjoties no 1. punkta, laikposmā no 2020. gada 1. februāra līdz 31. martam ICES 22. un 23. apakšrajonā un ICES 24. apakšrajonā sešu jūras jūdžu attālumā, mērot no bāzes līnijām, viens zvejnieks drīkst paturēt ne vairāk kā divus mencu īpatņus dienā.

3. Mencas atpūtas zveja ICES 24. apakšrajonā tālāk nekā sešu jūras jūdžu attālumā, mērot no bāzes līnijām, un ICES 25. un 26. apakšrajonā ir aizliegta.

4. Šā panta 1., 2. un 3. punkts neskar stingrākus valsts pasākumus.

8. pants

Pasākumi attiecībā uz taimiņa un laša zveju ICES 22.–32. apakšrajonā

1. Taimiņa zveja tālāk nekā četru jūras jūdžu attālumā, mērot no bāzes līnijām, ICES 22.–32. apakšrajonā zvejas kuģiem ir aizliegta no 2020. gada 1. janvāra līdz 31. decembrim. Zvejojot lasi minētajos ūdeņos, taimiņa piezveja nevienā brīdī nepārsniedz 3 % no kopējās laša un taimiņa nozvejas, kas paturēta uz kuģa vai izkrauta pēc katra zvejas reisa.

2. Šā panta 1. punkts neskar stingrākus valsts pasākumus.

9. pants

Elastība

1. Ja vien šīs regulas pielikumā nav norādīts citādi, krājumiem, kam noteikta piesardzīga KPN, piemēro Regulas (EK) Nr. 847/96 3. pantu, un krājumiem, kam noteikta analītiska KPN, piemēro minētās regulas 3. panta 2. un 3. punktu un 4. pantu.

2. Ja dalībvalsts izmanto Regulas (ES) Nr. 1380/2013 15. panta 9. punktā paredzēto ikgadējo elastību, Regulas (EK) Nr. 847/96 3. panta 2. un 3. punktu un 4. pantu nepiemēro.

10. pants

Datu nosūtīšana

Kad dalībvalstis, ievērojot Regulas (EK) Nr. 1224/2009 33. un 34. pantu, nosūta Komisijai datus par nozvejotajiem vai izkrautajiem krājumu daudzumiem, tās izmanto šīs regulas pielikumā noteiktos krājumu kodus.







III NODAĻA

NOBEIGUMA NOTEIKUMI

11. pants

Grozījumi Regulā (ES) 2019/124

1. Regulas (ES) 2019/124 IA pielikumu groza šādi:

1) zvejas iespēju tabulu attiecībā uz parasto jūrasmēli ICES 7.f un 7.g rajonā aizstāj ar šādu:



“Suga: Parastā jūrasmēle Solea solea Zona: 7.f un 7.g (SOL/7FG.) Beļģija 630 Analītiska KPN”; Francija 63 Īrija 32 Apvienotā Karaliste 284 Savienība 1 009 KPN 1 009

2) zvejas iespēju tabulu attiecībā uz Esmarka mencu un ar to saistītajām piezvejas sugām ICES 3.a rajonā, kā arī Savienības ūdeņos ICES 2.a rajonā un ICES 4. apakšapgabalā aizstāj ar šādu:



“Suga: Esmarka menca un saistītās piezvejas sugas Trisopterus esmarkii Zona: 3.a; Savienības ūdeņi 2.a un 4. zonā (NOP/2A3A4.) Gads 2019 2020 Analītiska KPN Regulas (EK) Nr. 847/96 3. pantu nepiemēro. Regulas (EK) Nr. 847/96 4. pantu nepiemēro. Dānija 54 949 (1) (3) 64 940 (1) (6) Vācija 11 (1) (2) (3) 12 (1) (2) (6) Nīderlande 40 (1) (2) (3) 48 (1) (2) (6) Savienība 55 000 (1) (3) 65 000 (1) (6) Norvēģija 14 500 (4) 0 (4) Fēru Salas 5 000 (5) 0 (5) KPN Nepiemēro Nepiemēro (1) Pikšas un merlanga piezvejas drīkst būt ne vairāk kā 5 % apmērā no kvotas (OT2/*2A3A4). Pikšas un merlanga piezvejas, kuru uzskaite attiecībā pret kvotu notiek saskaņā ar šo noteikumu, un piezvejas, kuru uzskaite attiecībā pret kvotu notiek saskaņā ar Regulas (ES) Nr. 1380/2013 15. panta 8. punktu, kopā nepārsniedz 9 % no kvotas. (2) Kvotu drīkst apgūt tikai Savienības ūdeņos ICES 2.a, 3.a un 4. zonā. (3) Savienības kvotu drīkst apgūt tikai no 2018. gada 1. novembra līdz 2019. gada 31. oktobrim. (4) Izmanto šķirotājrežģi. (5) Izmanto šķirotājrežģi. Ietver ne vairāk kā 15 % nenovēršamu piezveju (NOP/*2A3A4), kas jāuzskaita attiecībā pret šo kvotu. (6) Savienības kvotu drīkst apgūt no 2019. gada 1. novembra līdz 2020. gada 31. oktobrim.”;

2. regulas IJ pielikumā zvejas iespēju tabulā attiecībā uz ilkņzivi SPRFMO konvencijas apgabalā ziņošanas kods “TOP/SPRFMO” tiek aizstāts ar “TOT/SPR-AE”.

12. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

To piemēro no 2020. gada 1. janvāra, izņemot 11. panta 1. punkta 2) apakšpunktu, kuru piemēro no 2019. gada 1. novembra līdz 2020. gada 31. oktobrim, un 11. panta 1. punkta 1) apakšpunktu un 11. panta 2. punktu, kurus piemēro no 2019. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.









PIELIKUMS

KPN, KAS PIEMĒROJAMA SAVIENĪBAS ZVEJAS KUĢIEM APGABALOS, KUROS NOTEIKTA KPN, SADALĪJUMĀ PA SUGĀM UN APGABALIEM

Turpmāk tabulās ir noteikta katra krājuma KPN un kvotas (dzīvsvara tonnās, ja vien nav norādīts citādi) un ar tām funkcionāli saistīti nosacījumi.

Atsauces uz zvejas zonām ir atsauces uz ICES zonām, ja vien nav norādīts citādi.

Zivju krājumi nosaukti sugu latīņu valodas nosaukumu alfabētiskajā secībā.

Šīs regulas vajadzībām turpinājumā sniegta salīdzinoša tabula ar sugu nosaukumiem latīņu valodā un vispārpieņemtajiem nosaukumiem.







Zinātniskais nosaukums Trīsburtu kods Vispārpieņemtais nosaukums Clupea harengus HER Reņģe Gadus morhua COD Menca Pleuronectes platessa PLE Jūras zeltplekste Salmo salar SAL Lasis Sprattus sprattus SPR Brētliņa







Suga: Reņģe Clupea harengus Zona: 30.–31. apakšrajons (HER/30/31.) Somija 53 306 Zviedrija 11 712 Savienība 65 018 KPN 65 018 Piesardzīga KPN







Suga: Reņģe Clupea harengus Zona: 22.–24. apakšrajons (HER/3BC+24) Dānija 442 Vācija 1 738 Somija 0 Polija 410 Zviedrija 560 Savienība 3 150 KPN 3 150 Analītiska KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro.







Suga: Reņģe Clupea harengus Zona: Savienības ūdeņi 25.–27., 28.2., 29. un 32. apakšrajonā (HER/3D-R30) Dānija 3 374 Vācija 895 Igaunija 17 232 Somija 33 637 Latvija 4 253 Lietuva 4 478 Polija 38 215 Zviedrija 51 300 Savienība 153 384 KPN Nepiemēro Analītiska KPN Piemēro šīs regulas 6. pantu.







Suga: Reņģe Clupea harengus Zona: 28.1. apakšrajons (HER/03D.RG) Igaunija 15 906 Latvija 18 539 Savienība 34 445 KPN 34 445 Analītiska KPN Piemēro šīs regulas 6. pantu.







Suga: Menca Gadus morhua Zona: Savienības ūdeņi 25.–32. apakšrajonā (COD/3DX32.) Dānija 459 (1) (2) Vācija 183 (1) (2) Igaunija 45 (1) (2) Somija 35 (1) (2) Latvija 171 (1) (2) Lietuva 113 (1) (2) Polija 529 (1) (2) Zviedrija 465 (1) (2) Savienība 2 000 (1) (2) KPN Nepiemēro Analītiska KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro. (1) Tikai piezvejai. Šo kvotu nav atļauts apgūt specializētajā zvejā. (2) ►M2 No 1. maija līdz 31. augustam šo kvotu nedrīkst apgūt 25. un 26. apakšrajonā.







Suga: Menca Gadus morhua Zona: 22.–24. apakšrajons (COD/3BC+24) Dānija 1 662 (1) (2) Vācija 812 (1) (2) Igaunija 37 (1) (2) Somija 33 (1) (2) Latvija 137 (1) (2) Lietuva 89 (1) (2) Polija 444 (1) (2) Zviedrija 592 (1) (2) Savienība 3 806 (1) (2) KPN 3 806 (1) (2) Analītiska KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro. (1) ►M2 24. apakšrajonā tikai piezvejai. Šo kvotu 24. apakšrajonā nedrīkst apgūt specializētajā zvejā. (2) Šo kvotu 22. un 23. apakšrajonā nedrīkst apgūt no 1. februāra līdz 31. martam un 24. apakšrajonā no 1. jūnija līdz 31. jūlijam.







Suga: Jūras zeltplekste Pleuronectes platessa Zona: Savienības ūdeņi 22.–32. apakšrajonā (PLE/3BCD-C) Dānija 4 939 Vācija 549 Polija 1 034 Zviedrija 372 Savienība 6 894 KPN 6 894 Analītiska KPN Piemēro šīs regulas 6. pantu.







Suga: Lasis Salmo salar Zona: Savienības ūdeņi 22.–31. apakšrajonā (SAL/3BCD-F) Dānija 17 940 (1) Vācija 1 996 (1) Igaunija 1 823 (1) (2) Somija 22 370 (1) Latvija 11 411 (1) Lietuva 1 341 (1) Polija 5 442 (1) Zviedrija 24 252 (1) Savienība 86 575 (1) KPN Nepiemēro Analītiska KPN Regulas (EK) Nr. 847/96 3. panta 2. un 3. punktu nepiemēro. Regulas (EK) Nr. 847/96 4. pantu nepiemēro. (1) Zivju skaits. (2) Īpašs nosacījums: līdz 20 % un ne vairāk kā 400 šīs kvotas īpatņu drīkst nozvejot Savienības ūdeņos 32. apakšrajonā (SAL/*3D32).







Suga: Lasis Salmo salar Zona: Savienības ūdeņi 32. apakšrajonā (SAL/3D32.) Igaunija 995 (1) Somija 8 708 (1) Savienība 9 703 (1) KPN Nepiemēro Piesardzīga KPN (1) Zivju skaits.







Suga: Brētliņa Sprattus sprattus Zona: Savienības ūdeņi 22.–32. apakšrajonā (SPR/3BCD-C) Dānija 20 730 Vācija 13 133 Igaunija 24 072 Somija 10 851 Latvija 29 073 Lietuva 10 517 Polija 61 697 Zviedrija 40 074 Savienība 210 147 KPN Nepiemēro Analītiska KPN Piemēro šīs regulas 6. pantu.